Pe aceeași temă

Administratia Nationala a Penitenciarelor a anuntat printr-un comunicat ca 3.707 detinuti s-ar incadra pentru eliberare potrivit OUG privind gratierea.

Problema este, conform ANP, ca este nevoie de 8.574 de locuri in plus in inchisori, asa ca Ordonantele pe Justitie nu ar rezolva problema din puscarii, conform ziare.com

Reprezentantii ANP au prezentat cifrele centralizate pana la data la care a fost prezentat proiectul de ordonanta privind gratierea.

La data de 17 ianuarie existau in penitenciare 27.559 de detinuti, in conditiile in care exista 18.985 de locuri de cazare, capacitatea legala de detinere fiind calculata la o suprafata de 4 metri patrati pentru fiecare detinut. In aceste conditii, indicele de ocupare este de 145,16% si deficitul de locuri de 8.574.

Cat despre persoanele care ar scapa daca ordonanta pe gratiere ar fi adoptata, ANP a facut o analiza si a obtinut urmatoarele date:

- 1.625 de persoane cu condamnari de pana la 5 ani, inclusiv;

- 856 de detinuti cu varsta de peste 60 de ani;

- 14 femei insarcinate;

- 1.213 detinuti care au in intretinere minori cu varsta de pana la 5 ani;

- 26 de persoane diagnosticate cu boli incurabile in faze terminale, dintre care 9 se afla in custodia unitatilor penitenciare, iar restul beneficiaza de intreruperea executarii pedepsei privative de libertate.

ANP mai arata ca cele mai aglomerate penitenciare sunt cele de la Satu Mare (513 detinuti pe 235 de locuri), Targu Mures (438 de detinuti pe 207 locuri) si Ploiesti (430 de detinuti pe 209 locuri).

In ce priveste reintegrarea in societate a celor care au executat sentinte in inchisori, rata de recidiva este de 38,27%, mai arata ANP.

Ca posibila solutie, Ministerul Public a propus, joi, transferul unor unitati militare dezafectate de la Ministerul Apararii Nationale la Ministerul Justitiei pentru a fi amenajate ca noi locuri de detentie si in acest fel sa fie rezolvata problema supraaglomerarii din inchisori.

De asemenea, si APADOR-CH spune ca ordonanta privind gratierea nu rezolva supraaglomerarea, pentru ca oricati detinuti ar iesi acum din inchisori, intr-un an ne vom confrunta cu aceeasi problema.